78. Kandideerimisel on nõutavad järgmised dokumendid:  78.1. avaldus, millel on soovitavalt juhendaja nõusolek doktoritöö juhendamiseks;  78.2. doktoritöö kavand 1-2 leheküljel;  78.3. akadeemiline elulugu (CV);  78.4. isikutunnistus või pass;  78.5. vajadusel nime muutmist tõendava dokumendi koopia;  78.6. eelmise õppeastme diplom ja akadeemiline õiend;  78.7. Euroopa Liidus magistrikraadi omandanud  üliõpilaskandidaadil eelmiste õppeastmete diplomid ja akadeemilised õiendid;  78.8. väljaspool Euroopa Liitu magistrikraadi omandanud (v.a. Eestis keskhariduse omandanud) üliõpilaskandidaadil keskkooli lõputunnistus ja eelmiste õppeastmete diplomid ja akadeemilised õiendid;  78.9. Eesti kodakondsuseta isikutel koopia passi isikukoodi ja elamisloa leheküljelt või isikutunnistusest;  78.10. välismaal kõrghariduse omandanud üliõpilaskandidaadil tõend õppekava õppekeele oskustaseme miinimumnõuetele  vastavuse kohta (eesti või inglise keel vähemalt B2 (CEF 2000) tasemel). Ülikool aktsepteerib järgmiste institutsioonide poolt väljastatavaid keeleoskustaset tõendavaid dokumente: Eesti ülikoolid, REKK, Briti nõukogu, TOEFL. Välismaal kõrghariduse omandanud üliõpilaskandidaadi õppekava õppekeele oskus loetakse piisavaks vastavas riigis tunnustatud haridust tõendava dokumendiga.